CELEX: 32018D1193
Language: da
Date: 2018-08-21 00:00:00
Title: Kommissionens gennemførelsesafgørelse (EU) 2018/1193 af 21. august 2018 om afslutning af antidumpingproceduren vedrørende importen af silicium med oprindelse i Bosnien-Hercegovina og i Brasilien

22.8.2018   
               
               
                  DA
               
               
                  Den Europæiske Unions Tidende
               
               
                  L 211/5
               
            
         KOMMISSIONENS GENNEMFØRELSESAFGØRELSE (EU) 2018/1193
         af 21. august 2018
         om afslutning af antidumpingproceduren vedrørende importen af silicium med oprindelse i Bosnien-Hercegovina og i Brasilien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (i det følgende benævnt »grundforordningen«), særlig artikel 9, stk. 1, og
         ud fra følgende betragtninger:
         A.   INDLEDNING OG PROCEDURE
         
         
                     (1)
                  
                  
                     Europa-Kommissionen (i det følgende benævnt »Kommissionen«) indledte den 19. december 2017 en antidumpingprocedure vedrørende importen til Unionen af silicium med oprindelse i Bosnien-Hercegovina og i Brasilien og offentliggjorde en indledningsmeddelelse herom i Den Europæiske Unions Tidende (2).
                  
               
                     (2)
                  
                  
                     Undersøgelsen blev indledt som følge af en klage, der blev indgivet af Ferroatlántica og Ferropem (i det følgende benævnt »klagerne«), der tegner sig for mere end 85 % af den samlede EU-produktion af silicium. Klagen indeholdt umiddelbare beviser for skadevoldende dumping, som blev fundet tilstrækkelige til at berettige indledningen af proceduren.
                  
               
                     (3)
                  
                  
                     Kommissionen underrettede klagerne, kendte eksporterende producenter i Bosnien-Hercegovina og i Brasilien, kendte importører og brugere samt andre parter, som den vidste var berørt af sagen, og repræsentanterne for Bosnien-Hercegovina og Brasilien om indledningen af undersøgelsen. De interesserede parter fik lejlighed til at tilkendegive deres synspunkter skriftligt og til at anmode om en mundtlig høring inden for fristen i indledningsmeddelelsen.
                  
               B.   TILBAGETRÆKNING AF KLAGEN OG AFSLUTNING AF PROCEDUREN
         
         
                     (4)
                  
                  
                     Ved e-mail af 7. maj 2018 meddelte klagerne Kommissionen, at de ønskede at trække klagen tilbage.
                  
               
                     (5)
                  
                  
                     I overensstemmelse med grundforordningens artikel 9, stk. 1, kan procedurer afsluttes, hvis klagen trækkes tilbage, medmindre en sådan afslutning ikke ville være i Unionens interesse.
                  
               
                     (6)
                  
                  
                     Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at undersøgelsen vedrørende importen til Unionen af silicium med oprindelse i Bosnien-Hercegovina og i Brasilien bør afsluttes.
                  
               
                     (7)
                  
                  
                     De interesserede parter blev underrettet herom og fik mulighed for at fremsætte bemærkninger. Kommissionen har dog ikke modtaget bemærkninger, der godtgør, at en afslutning ikke ville være i Unionens interesse.
                  
               
                     (8)
                  
                  
                     Kommissionen konkluderer derfor, at antidumpingproceduren vedrørende importen til Unionen af silicium med oprindelse i Bosnien-Hercegovina og i Brasilien bør afsluttes uden indførelse af foranstaltninger.
                  
               
                     (9)
                  
                  
                     Denne afgørelse er i overensstemmelse med udtalelse fra det udvalg, der er nedsat i henhold til grundforordningens artikel 15, stk. 1 —
                  
               VEDTAGET DENNE AFGØRELSE:
         
            Artikel 1
            Antidumpingproceduren vedrørende importen af silicium med et indhold af silicium på under 99,99 % af den faktiske vægt, med oprindelse i Bosnien-Hercegovina og i Brasilien, i øjeblikket henhørende under KN-kode 2804 69 00, afsluttes.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 21. august 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Meddelelse om indledning af en antidumpingprocedure vedrørende importen af silicium med oprindelse i Bosnien-Hercegovina og i Brasilien (EUT C 438 af 19.12.2017, s. 39).